**פרק שלישי**

**"להיות טוב יותר" – אמונה ומידות**

מטרת הפרק להביא את התלמיד לתובנה כי האמונה מבוססת על עולם המידות וקיימת חשיבות רבה להתנהגות המוסרית של המאמין הן בהקשר למערכת יחסיו עם בורא עולם, בבחינת קידוש ה' חילול ה', והן במערכת יחסיו עם חבריו.

**נצפה בסרטון באז (only2clicks)**

**ואחכ נצפה בסרטון המצ"ב בדיסק און קי.**

קטע מתוך הסרט 'באז', המתאר את סיפור רצח נהג המונית דרק רוט, על ידי שני בני נוער. הקטע מתאר את התנהגותם בבית הספר, קודם להשתלשלות הפרשה, ובכך מנסה לעמוד על אישיותם ועל הגורמים שהשפיעו על התנהגותם.

**ואם לא יעבוד ...סיפור ואחריו דיון**

"מותק, אולי יש לך סיגריה בשבילי?" – השאלה השגרתית העלתה כתמיד את חמתי וגם הפעם נחפזתי להתרחק בהסיבי את פני בבוז. בקרן הרחוב הפונה אל ביתי, על מדרגות הקיוסק הזרועות בדלי סיגריות וקליפות גרעינים, ליד הטלפון הציבורי שחובל במזיד- שם הם נמצאים: חבורת צעירים, מגודלי שיער, שרועים על המדרגות ומלגלגים על העוברים ושבים. כל המאמצים של דיירי הרחוב לסלקם- עלו בתוהו. גם בעל הקיוסק הזקן נואש מלסלקם וקיבל עליו את הדין. נוכחותם הפכה בעייני לגזירה רעה שאין מנוס ממנה. גם הפעם בהתקרבי לפינה, הרגשתי בגל הזעם הגואה בי. "האמנם כולנו חסרי אונים מול חבורת פרחחים?" – הרהרתי. "נראה אם הם..."את מחשבותיי קטעה צעקה מרה. טלי, בת השלוש, ניצבה באמצע הכביש, מול מכונית דוהרת כשאמה נזעקת באימה. לפני שהספיק מי מאיתנו לזוז, זינק אחד הנערים ה'חצופים' הישר לעבר המכונית, דחף את טלי וכך הציל את חייה.אבל הוא עצמו- נדרס. האם נחפזה אל ילדתה, חיבקה אותה בבכי ומבלי להעיף מבט לעבר הגופה השרועה על הכביש – מיהרה לביתה כשילדתה בזרועותיה.למחרת, כשעברתי לפני 'הפינה' ושמעתי "מותק, אולי יש לך סיגריה בשבילי?" – נעצרתי והושטתי בדממה את קופסת הסיגריות.

* **מהו המסר העולה מהסיפור?**
* **כיצד יש להתייחס לשאלת הקשר בין אמונה למידות לפי הסיפור?**

**סיפור מס' 2– מתוך שיחה של הרב אבינר**

ידוע הסיפור על תלמידי הפילוסוף אריסטו שראוהו עושה מעשה זנות. אמרו לו תלמידיו: "אריסטו, עד כאן? והיכן כל המידות והמוסר הנעלה שלימדתנו? " ענה להם: " אין לזה כל קשר... העיקר שמחשבותיי ומידותיי נעלות ואין זה סותר את העובדה שבגופי אני עושה מה שאני רוצה."

**שאלות לדיון**

* **מה דעתכן?**
* **האם לאדם מספיק המחשבה שהוא מאמין וירא שמים ויכול לעשות בגופו מה שירצה? או שההגדרה "אדם מאמין" מחייבת את האדם בכל? גם במחשבותיו וגם בהתנהגותו?**
* **מה הייתן חושבות על אדם ירא שמיים שמקפיד על קלה כבחמורה ו"נדחף" בתור בסופר?**
* **האם יש קשר בין אדם מאמין למידות?**
* **האם קיים הבדל בין "מוסר אנושי" לבין "מוסר אלוקי"?**
* **מדוע יש צורך בשיפור המידות כדי להגיע לשלמות אמונית? (מידות הן חלק מתורת ה' ולכן חלק בלתי נפרד מהיותינו אנשים מאמינים)**
* **האם אדם שמידותיו פגומות יכול להיחשב כאדם מאמין?**
* **האם אדם שנולד עם תכונות שליליות יכול לתקן אותן או שזהו טבעו ומקסימום יכול קצת לשפר?**
* **מהו פרוש המילה מידה? מהי המשמעות המעשית? (ניתן למדידה/ מדיד, לכן תמיד יכול לנוע על הציר...)**

**אהרון קציר , "בכור המהפכה המדעית"**

אהרון קציר (1913-1972) - חתן פרס ישראל, מבכירי המדענים של מדינת ישראל. נהרג ע"י מחבל יפני בהתקפת טרור בנמל התעופה בן-גוריון. ספריו עוסקים לא רק במדע אלא גם בהיבט המוסרי של המדע.

עפ"י אהרון קציר, יכולת הבחירה החופשית מבדילה בין בני האדם לבין בעלי החיים הפועלים מכוח האינסטינקטים. ההכרעה המוסרית ובקשת הטוב מצריכה כושר חשיבה. כישרון זה מבדיל את האדם מבע"ח ומעניק לו ולשכלו מעמד מיוחד. דווקא ההתמודדות שלו עם יצר הרע, משברים ויכולתו להתגבר עליהם מכח בחירתו הם המאפיינים שלנו כבני אדם.

* **מדוע האדם לא נברא מלכתחילה טוב ללא צורך בהתמודדות מתמדת עם יצריו?**
* **מה תורמת לאישיות האדם ההתמודדות הרוחנית עם יצריו?**
* **לאחר קריאת הטקסט** - **לספר לתלמידים על מקרים של מסירות נפש בהם יחידים הקריבו עצמם למען הכלל.** במלחמת השחרור נתן אלבז, חיל שנשכב על רימון שנצרתו השתחררה, כדי להציל את חבריו. החיל נהרג וחיילים רבים נצלו. דוגמא נוספת ב"מלחמת לבנון השנייה" רס"ן רועי קליין הי"ד נשכב על רימון שעמד להתפוצץ ונהרג. כתוצאה מכך ניצלו חבריו. הקצין הי"ד מועמד לצל"ש ועיטור גבורה על מעשהו. המורה יעלה את השאלה מהו ההבדל בין המקרה המתואר אצל אהרון קציר לבין החיילים הנ"ל. **מהו ההבדל בין המקרה שמתאר אהרון קציר בטקסט לבין החיילים הנ"ל?**

**רמב"ם, שמונה פרקים, מתוך הפרק הראשון**

עפ"י הרמב"ם- ההבדל בין האדם לבעלי חיים הוא הבדל מהותי למרות שקיימות פעולות שהן לכאורה משותפות הן לאדם והן לבעלי חיים. הבדל מהותי זה מחייב אותנו, להתנהג בצורה שונה מבעלי חיים. הרמב"ם מדגיש כי "נפש האדם אחת" . אדם אינו יכול לפטור את עצמו בנימוק כי התנהגותו נבעה מ"החלק הבהמי" שלו מאחר וכל הנפש היא אחת והשכל שולט על הכל. וכי עבודה על המידות היא בעצם רפואת הנפש.

משל האור מדגיש את ההבדל בין בני אדם לבעלי חיים. השם המשותף בין גופי האור ממחיש שיש שיתוף בחיצוניות. השוני המהותי הוא בפנימיות בין השמש, הירח והנר, כך בין בני אדם לבעלי חיים. הנמשל: שמש, ירח ונר – בני אדם ובעלי חיים, כולם פועלים. כמו שכולם במשל מאירים. שמש, ירח ונר נקראים כולם גופים מאירים, כלומר יש להם שיתוף בשם. זהו שיתוף חיצוני אבל המהות הפנימית שונה לגמרי, דרך הפעולה שלהם שונה. כך ההבדל בין בני אדם לבעלי חיים. אדם הוא שכלי ולא רק פועל.

**לסיכום חביב- נצפה בסרטון "ניסוי המרשמלו"(only2clicks) - הממחיש את העבודה על המידות, על דחיית סיפוקים...**